 זה נראה נורא מקרב לבבות כל הקטע הזה של ההצלה. ובסופו של דבר חוץ מילדה אחת,  אף-אחד לא מת, וגם היא, התברר בסוף שהיא בעצם היתה גמד שמבוקש על-ידי האינטרפול, ככה שיחסית לאסון, האווירה היתה ממש נעימה. קמתי מהמיטה והלכתי לאמבטיה, מרחוק עדיין יכולתי לשמוע את השירה העליזה והמזייפת של הניצולים. ולשניה אחת, ממעמקי הבידה בחדר העצוב שלי במלון יכולתי לדמיין  גם אותי שם, עם כולם, עם שלי שלי, חבוק על קרקעית של סירת גומי, מסרב לנופף למצלמות. (ע"פ סיפור זה,  ואחרים, ספר קומיקס בהוצאת "אקטוס טרג'יקוס")